پرزیدنت رجب طیب اردوغان، یوکسه‌له‌ن کولتورل عیرق‌چی‌لیق‌دان یالنیز مسلمانلار دئییل، یهودیلر، آفریقالیلار، آسیا کؤکن‌لیلر، قاراچیلارین دا ضرر چکمیش اولدوغونو ایفاده ائد‌رک، هر کسی عیرق‌چی‌لیغا قارشی آچیق بیر توتوم اورتایا قویماغا چاغیردی.
پرزیدنت اردوغان، ایستانبول‌دا تشکیل ائدیله‌ن ایسلام امکداش‌لیق تشکیلاتی خاریجی ایشلر باخانلاری سویه‌سین‌ده آچیق قاتیلیم‌لی عاجل ایجرا کمیته‌سی ییغینجاغین‌دا دانیشدی.
چیخیشین‌دا یئنی زلانددا ۱۵ مارس جمعه گونو ایکی مسجیده ترور سالدیریسینا باغلی دگرله‌ندیرمه‌لر وئرن اردوغان، ایسلام امکداش‌لیق تشکیلاتینا ایسلام دونیاسی ایله بوتون اینسانلیغین گله‌جگینی تهدید ائد‌ن حادثه‌لر قارشی‌سین‌دا قئیدسیز داورانماسینین دوشونوله‌ممه‌یه‌جگینی ایفاده ائتدی.
اردوغان، "جمعه نامازی اوچون توپلانان ۵۱ قارداشیمیزین شهادتی، ۴۷سینین یارالانماسینا سبب اولان آلچاق سالدیری اصلا سیرادان بیر حادثه اولاراق گؤروله‌بیلمز. بو حادثه کؤکلری درینلره ائنن بیر کینین، ساپلانتی و نیفرتین، اینکاری مومکون اولمایان بیر دیشا وورومودور. یوکسه‌له‌ن مد‌نی عیرق‌چی‌لیق‌دان یالنیز مسلمانلار دئییل، یهودیلر، آفریقالیلار، آسیا منشأ‌لیلر، رومانلار دا ضرر چکمیش اولور. بیر داها بنزر آجیلار یاشانماسین، مسجیدلر قان گؤلونه دؤنمه‌سین دئیه توتوموموزو دقیق بیر شکیل‌ده اورتایا قویمالیییق" ایفاده‌لرینی ایشلتدی.
پروبلئملرین گؤز آردی ائدیله‌رک حل ائدیله‌بیلمه‌یه‌جگینی وورغولایان اردوغان،
"سوسیال خسته‌لیکلری یوخ سایاراق معالیجه ائده‌بیلمریک. پروبلئملردن قاچاراق، گیزله‌یه‌رک قورتولابیلمریک. بیزی و بوتون اینسان‌لیغی تهدید ائد‌ن مسئله‌لری سوکوتلا گئچیشدیره‌ممریک. عکسینه بیز گؤرممزلیک‌دن گلدیکجه پروبلئملر قاتلاناجاقدیر، بؤیویه‌جک" شکلینده دانیشدی.
داعش، الشباب، بؤلوجو ترور هؤرگوتو پ‌کاکا کیمی، نئونازی هؤرگوتلرینین ده ترور یاپیلانماسی اولاراق اله آلینماسی لازیم اولدوغونو ایفاده ائد‌ن اردوغان، "بو آندا قارشیمیزدا آچیقجا بیر ایسلام دوشمن‌لیگی واردیر، مسلمان نیفرتی واردیر. بو مسئله یالنیز سیاستین، وطنداش جمعیتینین، یالنیز آکادمیک ایشلرین آراشدیرما قورولوشلارینین قونوسو اولماق‌دان چیخمیش‌دیر. بو تهدید، آرتیق گوونلیک بیریملرینین، دؤولت آداملارینین، کوچه‌ده‌کی وطنداشین دا مسئله‌سی‌دیر " دئدی.
